เรื่องร้องเรียน: รถส่งของของ 7-11 ชอบมาจอดขวางถนน เพื่อลงของใน 7-11 สาขานี้ ซึ่งในซอยเป็นถนนแค่ 2 เลนแคบๆ สำหรับให้รถสวนกันเท่านั้น พอมีรถมาจอดลงของขวางทาง ทำให้รถสวนกันไม่ได้ และไม่มีคนมาคอยโบกรถให้ ทำให้รถติดกัน ไปไม่ได้นานหลาย 10 นาที บวกกับเป็นแยกที่มีรถเข้ามาจากทางซอยเพชรบุรี17 ด้วย ทำให้รถติดขัดยาวไปถึงโซนใบหยก และทางซอยเพชรบุรี 13 เป็นปัญหาหนัก เพราะช่วงนี้รถสัญจรในซอยค่อนข้างเยอะ เนื่องจากมีนักท่องเที่ยวพักในซอยเยอะ และมีรถแท็กซี่ และสามล้อเข้ามาในซอยนี้เยอะ และเป็นแบบนี้เป็นประจำ ไม่มีการปรับปรุง หรือแก้ไข ปล่อยให้คนรอรถติดกันไปเอง จนกว่าจะลงของเสร็จ จนหลายๆทีคนที่ขับรถอยู่ต้องลงมาช่วยโบกรถกันเองถึงจะแก้ปัญหาได้
การดำเนินการของเจ้าหน้าที่: สน.พญาไท ขอบคุณสำหรับข้อมูล และจะนำคำแนะนำของท่านไปแก้ไขปัญหาการจราจร ซึ่งเจ้าหน้าที่ตำรวจ สน.พญาไท จะอำนวยความสะดวกการจราจรแก่ประชาชนให้ได้ประสิทธิภาพและคำนึงถึงความปลอดภัยมากที่สุด หากพบการกระทำความผิดจะดำเนินการตามกฎหมายจราจรต่อไป      ทั้งนี้ หากพบปัญหาการจราจรในพื้นที่ สน.พญาไท ท่านสามารถแจ้งข้อมูลได้ที่เบอร์ 02-3546958 เพื่อให้เจ้าหน้าที่ได้เข้าไปแก้ปัญหาได้อย่างรวดเร็วและทันท่วงที//
ความเห็นของผู้แจ้ง: ไม่เห็นได้มีการแก้ไข หรือวิธีการรับมืออะไรแจ้งมาเลย เพียงแต่บอกรับทราบแล้ว เท่านี้หรอ?
พื้นที่: แขวงถนนพญาไท เขตราชเทวี กรุงเทพมหานคร